Source: https://www.riigiteataja.ee/akt/841775
Timestamp: 2020-05-30 22:28:55+00:00
Document Index: 6396931

Matched Legal Cases: ['§ 129', '§ 153', '§ 155', '§ 2', '§ 6', '§ 5', '§ 14', '§ 5', '§ 154', '§ 8']

Määrus kehtestatakse «Kaitseväeteenistuse seaduse» (RT I 2000, 28, 167; 2003, 31, 195; 2004, 2, 7; 49, 342; 88, 599) § 129 lõike 3, § 153 lõike 3 ja § 155 alusel.
Määrusega kehtestatakse kaadrikaitseväelaste ametikohtade auastmetele vastavad palgaastmed, palgamäärad, palgamäärade diferentseerimise alused, auastme eest makstava lisatasu suurus ning lisatasude maksmise alused ja ulatus täiendavate teenistusülesannete täitmise, nõutavast tulemuslikuma teenistuse ning teenistuse eripära eest ja nende maksmise kord ning teenistuse tasustamise kord ja tingimused Eesti riigi poolt rahvusvaheliste kohustuste täitmisel.
§ 2. Palgaastmed ja palgamäärad
(1) Määrusega kehtestatakse kaadrikaitseväelaste ametikohtade auastmetele vastavad palgaastmed ja palgamäärad vastavalt lisadele 1 ja 2.
(2) Kaadrikaitseväelaste palgaaste määratakse vastavalt tema ametikoha auastmele.
(1) Kaitseministril Kaitseministeeriumi valitsemisalas ja siseministril Siseministeeriumi valitsemisalas (edaspidi asjaomane minister) on lubatud kehtestada käskkirjaga valitsemisala asutustes ja üksustes teenivate kaadrikaitseväelaste ametikohtadele diferentseeritud palgamäärad, kohaldades lisades 1 ja 2 kehtestatud palgamääradest kõrgemaid palgamäärasid ning esitades palgamäärade suurendamise põhjendused.
(2) Asjaomane minister võib palgamäära diferentseerida (suurendada) asutustele või üksustele olulistel ametikohtadel teenivatel kaadrikaitseväelastel kuni 50% kvalifikatsiooninõuete, piirkondlikkuse ja muude teenistustingimuste eripära iseloomustavate näitajate alusel.
(3) Asjaomasel ministril on õigus volitada ministeeriumi valitsemisalasse kuuluva asutuse juhti kehtestama asutuse ametikohtadele diferentseeritud palgamäärad, esitades palgamäärade diferentseerimise põhjendused.
Kaadrikaitseväelasele makstakse tema sõjaväelise auastme järgi lisatasu auastme eest vastavalt lisale 3.
(1) Riigieelarvest kaadrikaitseväelaste teenistuse tasustamiseks määratud summa piires võib kaadrikaitseväelasele määrata ja maksta lisatasu täiendavate teenistusülesannete täitmise, nõutavast tulemuslikuma teenistuse ja teenistuse eripära eest.
(6) Käesoleva paragrahvi lõikes 1 nimetatud lisatasusid võib kaadrikaitseväelasele maksta kuus kokku kuni 50% lisades 1 ja 2 kehtestatud palgamäärast.
(8) Asjaomane minister võib oma käskkirjaga erandkorras kehtestada ministeeriumi valitsemisalas teenivate kaadrikaitseväelaste ametikohtade loetelu, millele käesoleva paragrahvi lõikes 6 kehtestatud piirang ei laiene.
§ 6. Teenistuse tasustamise kord ja tingimused Eesti riigi poolt rahvusvaheliste kohustuste täitmisel
(1) Kaadrikaitseväelase, kes teenib Eesti riigi poolt rahvusvahelises sõjalises koostöös osalema määratud üksuses või kes on lähetatud teenistuskohale välisriigis asuvasse staapi, teenistuse tasustamine toimub vastavalt «Kaitseväeteenistuse seadusele» ja käesolevale määrusele.
(2) Kaadrikaitseväelasele, kes osaleb kaitseväeüksuse koosseisus «Rahvusvahelise sõjalise koostöö seaduse» (RT I 2003, 23, 138; 2004, 81, 541) tähenduses rahvusvahelises sõjalises operatsioonis või osaleb sõjalises operatsioonis väljaspool moodustatud üksusi, makstakse sõjalises operatsioonis osalemise ajal välisriigi territooriumil kõrgendatud ametipalka käesoleva määruse §-de 2 ja 3 alusel määratud ametipalga kolme- kuni viiekordses suuruses. Kõrgendatud ametipalga suuruse määrab operatsiooni toimumise asukohast ja iseloomust lähtudes asjaomane minister kaitseväe juhataja ettepanekul.
(3) Käesoleva paragrahvi lõikes 1 nimetatud kaadrikaitseväelasele võib määrata ja maksta sõjalises operatsioonis osalemise ajal lisaks kõrgendatud ametipalgale käesoleva määruse § 5 lõikes 1 nimetatud lisatasusid, kusjuures nimetatud lisatasusid võib kaadrikaitseväelasele maksta kuus kokku kuni 50% lisades 1 ja 2 kehtestatud palgamäärast.
(2) Kaadrikaitseväelasele, kes on suunatud sõjaväelise auastmeta ametikohale «Kaitseväeteenistuse seaduse» § 14 lõike 3 alusel, säilitatakse sõjaväelise auastmeta ametikohal talle endisel ametikohal määratud ametipalk, auastmetasu ja väljateenitud aastate tasu.
(4) Käesoleva määruse § 5 lõikes 1 nimetatud, «Kaitseväeteenistuse seaduse» § 154 lõikes 7 sätestatud lisatasu ja «Kaitseväeteenistuse seaduse» §-s 161 sätestatud puhkusetasu ning puhkusetoetuse määrab käesoleva paragrahvi lõikes 2 nimetatud kaadrikaitseväelasele tema teenistust valitsusasutuses või valitsusasutuse hallatavas riigiasutuses või õppeasutuses korraldav minister või hallatava riigiasutuse või õppeasutuse juht.
§ 8. Riigikaitseosakondade juhatajate teenistuse tasustamine
Sõjaväelise auastmega riigikaitseosakonna juhatajale, kes on riigikaitseosakonna juhataja ametikohale määratud enne 16. aprilli 2000. a ning kellel puudus eelnev sõjalise auastmega ametikoht, määrab riigikaitseosakonna juhataja ametikohal teenimise ajal teenistustasu kaitseminister.
Vabariigi Valitsuse 13. mai 2003. a määrus nr 151 «Kaadrikaitseväelaste teenistuse tasustamine» (RT I 2003, 42, 294; 2004, 15, 104) tunnistatakse kehtetuks.
Käesolevat määrust rakendatakse 1. jaanuarist 2005. a.
KAADRIKAITSEVÄELASTE AMETIKOHTADE AUASTMETELE VASTAVAD PALGAASTMED JA PALGAMÄÄRAD KUUS KROONIDES KAITSEMINISTEERIUMI VALITSEMISALAS
Palgamäär kuus
(õ 15:00 02.02.2005)
KAADRIKAITSEVÄELASTE AMETIKOHTADE AUASTMETELE VASTAVAD PALGAASTMED JA PALGAMÄÄRAD KUUS KROONIDES SISEMINISTEERIUMI VALITSEMISALAS
Auaste mereväes
Allohvitserid